17 હજાર દર્શકોની ક્ષમતાવાળા ટ્રેન્ટબ્રિજ મેદાનનો આકાર તેની ઓળખાણ છે. મોટાભાગના ક્રિકેટ મેદાન ગોળ હોય છે પણ આ મેદાનનો આકાર લગભગ ષટકોણ જેવો છે. આવા મેદાન ન્યૂઝિલેન્ડમાં જોવા મળે છે પણ તે આટલા જૂના નથી. ટેસ્ટ ક્રિકેટ જોવા માટે આ મેદાન સર્વશ્રેષ્ઠ છે. આના આકારને લીધે મેચ માટે ખાસ નજારો મળે છે જ્યારે બાકી મેદાનોમાં અમુક જગ્યા જ એવી હોય છે જ્યાંથી મેચ જોવાની મજા આવે છે. આ જ કારણે સ્ટેડિયમમાં ઘણીવાર ફેરફાર કરાયા પણ મેદાનનો આકાર ક્યારેય બદલાયો નથી. ગ્રાઉન્ડ સ્ટાફ કહે છે કે, અમે ઈતિહાસને જાળવી રાખવામાં માનીએ છીએ.